అమల అక్కినేని
అమల అక్కినేని, తెలుగు సినిమా నటి మరియు జంతు సంక్షేమ కార్యకర్త. అమల తల్లి ఐర్లాండ్ దేశస్థురాలు. తండ్రి బెంగాళీ. ప్రముఖ నాట్యకారిణి రుక్మిణీ ఆరండేల్ వద్ద శాస్త్రీయ నృత్య శిక్షణ పొందుతున్న అమల తమిళ దర్శకుడు భారతీ రాజా దృష్టిలో పడి ఆయన దర్శకత్వం వహించిన వైశాలి తమిళ చిత్రం ద్వారా కథానాయికగా సినీరంగంలోనికి ప్రవేశించింది. తెలుగులో ఈమె మొదటి చిత్రం డి.రామానాయుడు నిర్మించిన చినబాబు. ఆ చిత్రంలో కథానాయకుడు నాగార్జున. నాగార్జునతో ఆ చిత్ర నిర్మాణ సమయంలో ఏర్పడిన పరిచయం ప్రేమగా మారి వారిరువురూ 1993లో వివాహబంధం ద్వారా ఒక్కటయ్యేలా చేసింది. వీరిరువురికీ 1994లో అఖిల్ అనే కుమారుడు కలిగాడు.
అమృతా రావు
అమృతా రావు(జననం జూన్ 7, 1981) ప్రముఖ భారతీయ నటి మరియు మోడల్. అమృతా రావు ముంబాయి లో పుట్టి పెరిగింది. ఆమె కొన్ని తెలుగు సినిమాల లో కూడ నటించింది, ఎక్కువగా హిందీ సినిమాల లో కనిపించింది. అమృతా రావు హిందీ చిత్రం 'వివాహ్' లో నటించడం ద్వారా ఆమెకు మంచి పేరు వచ్చింది.
అమృతా రావు ముంబాయి లో పుట్టింది.ఆమె తండ్రి పేరు దీపక్ రావ్ ఈయనకు ఒక ప్రకటనల సంస్థ ఉంది.ఆమె చెల్లి పేరు ప్రీతిక రావ్ , ఈమె కూడ మోడల్ మరియు దక్షిణాది సినిమా నటి. అమృతా రావు క్యానోస కాన్వెంట్ గర్ల్స్ పాఠశాల లో ఉన్నత పాఠశాల విద్యను పూర్తిచేసి, సోఫియా కళాశాల లో సైకాలజీ లో డిగ్రీ పూర్తి చేసింది. అమృతా రావు కుటుంబం సాంప్రదాయబద్దమైన కుటుంబం. అమృతా రావు స్తానిక భాష తెలుగు , ఈమె మరాటి, ఆంగ్లం, హిందీ భాషలు మాట్లాడుతుంది.ఈమె తన ప్రియుడు అన్మోల్ ని 7 సవంత్సరాలు ప్రేమించుకుని 15th మే 2013 న ముంబాయి లో వివాహం చేసుకున్నారు, అన్మోల్ ఒక రేడియో జాకీ.